laion/Wikipedia-Exotic huggingface dataset:
মিত্র ওয়েতিমুনি

মিত্র ডি সিলভা ওয়েতিমুনি (তামিল: மித்திர வெத்தமுனி; জন্ম: ১১ জুন, ১৯৫১ - মৃত্যু: ২০ জানুয়ারি, ২০১৯) কলম্বোয় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন মিত্র ওয়েতিমুনি। তবে, ঘরোয়া প্রথম-শ্রেণীর শ্রীলঙ্কান ক্রিকেটে খেলেননি তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। সম্মিলিত সিলন বিদ্যালয়ের অধিনায়কের দায়িত্ব পালন করেছিলেন মিত্র ওয়েতিমুনি। দলটিকে নিয়ে ১৯৬৯-৭০ মৌসুমে ভারত গমন করেন। ঐ দলটিতে ভবিষ্যতের টেস্ট অধিনায়ক বান্দুলা ওয়ার্নাপুরা ও দিলীপ মেন্ডিসের অংশগ্রহণ ছিল। ১৯৮২ সালে শ্রীলঙ্কা দল টেস্ট মর্যাদায় আসীন হয়। এ সময় তার বয়স ত্রিশোর্ধ্ব ছিল। ওয়েতিমুনির পুরো প্রথম-শ্রেণীর ক্রিকেট খেলা ১২৭ দিনে চারটি দেশের সাথে নয় খেলায় সম্পন্ন হয়। নভেম্বর, ১৯৮২ সালে বুলাওয়েতে স্বাগতিক জিম্বাবুয়ের বিপক্ষে ব্যক্তিগত সর্বোচ্চ ৫৫ রানের ইনিংস খেলেন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সৌভাগ্য হয় তার। তবে কোন টেস্টই নিজ দেশে খেলে যেতে পারেননি। ৪ মার্চ, ১৯৮৩ তারিখে স্বাগতিক নিউজিল্যান্ডের বিপক্ষে টেস্ট ক্রিকেটে অভিষেক ঘটে মিত্র ওয়েতিমুনি’র। নিউজিল্যান্ড গমনে শ্রীলঙ্কা দলের সদস্যরূপে তাকে অন্তর্ভুক্ত করা হয়েছিল। ঐ সফরের দুই টেস্টে অংশ নিয়ে চার ইনিংসে মোটে ২৮ রান তুলেছিলেন। ঐ খেলাগুলোর প্রথমটিতে সহোদর কনিষ্ঠ ভ্রাতা সিদাথের সাথে ব্যাটিং উদ্বোধনে নেমেছিলেন যা টেস্ট ক্রিকেটের ইতিহাসের কেবলমাত্র তৃতীয় ঘটনারূপে বিবেচ্য। একই দলের বিপক্ষে এর পূর্বেই ২ মার্চ তারিখে একদিনের আন্তর্জাতিকে অভিষেক হয় তার। এটিই তার একমাত্র ওডিআইয়ে অংশগ্রহণ ছিল। তার খেলোয়াড়ী জীবন স্বল্পকালীন ছিল। সর্বমোট নয়টি প্রথম-শ্রেণীর খেলার মধ্যে দুটিই টেস্ট ছিল। কেবলমাত্র একটি খেলা শ্রীলঙ্কার মাটিতে খেলতে পেরেছিলেন। প্রথম-শ্রেণীর অভিষেক খেলাতেই জিম্বাবুয়ের বিপক্ষে পঞ্চাশোর্ধ্ব রান করেন। কিন্তু, এরপর নিজেকে আর মেলে ধরতে পারেননি। শ্রীলঙ্কার পক্ষে প্রতিনিধিত্বকারী ওয়েতিমুনি ভ্রাতৃত্রয়ের অন্যতম ছিলেন। তারা প্রত্যেকেই ব্যাটিং উদ্বোধনে মাঠে নামতেন। জ্যেষ্ঠ ভ্রাতা সুনীল ওয়েতিমুনি টেস্ট মর্যাদা লাভের পূর্বে শ্রীলঙ্কার পক্ষে খেলেছেন। ১৯৭৫ ও ১৯৭৯ সালের ক্রিকেট বিশ্বকাপে অংশগ্রহণ করেছিলেন সুনীল। অন্যদিকে, কনিষ্ঠ ভ্রাতা সিদাথ ওয়েতিমুনি শ্রীলঙ্কার পক্ষে প্রথম টেস্ট শতক করার গৌরব অর্জন করেছেন। ২০ জানুয়ারি, ২০১৯ তারিখে ৬৮ বছর বয়সে কলম্বোয় মিত্র ওয়েতিমুনি’র দেহাবসান ঘটে। "Former Test Cricketer Mithra Wettimuny passes away"। The Papare। সংগ্রহের তারিখ ২১ জানুয়ারি ২০১৯।  "Mithra, second of illustrious Wettimuny brothers passes away"। Daily News। সংগ্রহের তারিখ ২১ জানুয়ারি ২০১৯।  ব্যাটিং অর্ডার সিদাথ ওয়েতিমুনি প্রথম-শ্রেণীর ক্রিকেট আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে মিত্র ওয়েতিমুনি (ইংরেজি) ক্রিকেটআর্কাইভে মিত্র ওয়েতিমুনি (সদস্যতা প্রয়োজনীয়) (ইংরেজি)
সরলা ঠকরাল

সরলা ঠকরাল (৮ আগস্ট,১৯১৪ - ১৫ মার্চ ২০০৮ ) ছিলেন প্রথম ভারতীয় মহিলা বৈমানিক। ১৯১৪ সালে জন্মগ্রহণ করে, ১৯৩৬ সালে, মাত্র ২১ বছর বয়সে তিনি বিমানের পাইলট হিসাবে লাইসেন্স অর্জন করেছিলেন এবং একটি জিপসি মথ বিমান এককভাবে চালনা করেছিলেন। তখন তার একটি চার বছর বয়সী মেয়ে ছিল। প্রাথমিক লাইসেন্স পাওয়ার পর, তিনি লাহোর ফ্লাইং ক্লাবের মালিকানাধীন বিমানটিকে এক হাজার ঘণ্টা চালিয়েছিলেন। তার স্বামী ছিলেন পি.ডি. শর্মা, যাঁর সাথে তার মাত্র ১৬ বছর বয়সে বিয়ে হয়েছিল। পি.ডি. শর্মা এমন একটি পরিবার থেকে উঠে এসেছিলেন, যেখানে পরিবারের ভিতরে নয়জন পাইলট ছিলেন, এটি ঠকরালকে পাইলট হবার জন্য যথেষ্ট উৎসাহ প্রদান করেছিল। একদিকে শর্মা ছিলেন প্রথম ভারতীয়, যিনি এয়ারমেইল পাইলট লাইসেন্স পেয়েছিলেন, করাচি ও লাহোরের মধ্যে উড়ে চলা বিমানের জন্য, অপরদিকে তার সহধর্মিনী ছিলেন "এ" লাইসেন্স পাওয়া প্রথম ভারতীয় নারী, যাঁর প্রায় ১০০০ ঘণ্টারও বেশি বিমান চালানোর অভিজ্ঞতা ছিল। দুঃখজনকভাবে, ক্যাপ্টেন শর্মা ১৯৩৯ সালে একটি বিমান দুর্ঘটনায় মারা যান। এর কিছু সময়ের পর, তার অল্পবয়সী বিধবা স্ত্রী, নিজের বাণিজ্যিক পাইলট লাইসেন্সের প্রশিক্ষণ নেবার জন্য আবেদন করার চেষ্টা করেছিলেন, কিন্তু এসময় দ্বিতীয় বিশ্বযুদ্ধ শুরু হয়ে গিয়েছিল এবং সিভিল পাইলট প্রশিক্ষণ স্থগিত করা হয়েছিল। নিজের বাচ্চাকে বড় করা এবং নিজের জীবিকা অর্জনের তাগিদে, ঠকরাল তার বাণিজ্যিক বৈমানিক হওয়ার স্বপ্ন ত্যাগ করে লাহোরে ফিরে আসেন এবং সেখানে মেয়ো স্কুল অব আর্টে ভর্তি হন, এখানে তিনি বেঙ্গল স্কুল অফ পেইন্টিং এর উপর প্রশিক্ষণ নিয়েছিলেন এবং ফাইন আর্টসের উপর ডিপ্লোমা অর্জন করেছিলেন। ঠকরাল আর্য সমাজের একজন নিবেদিত অনুসারী ছিলেন। এটি একটি আধ্যাত্মিক সম্প্রদায় যাঁরা বেদের শিক্ষা অনুসরণ করার জন্য নিজেদের উৎসর্গ করেন। এই সম্প্রদায়ের মধ্যে, ঠকরালের জন্য পুনর্বিবাহের একটি সম্ভাবনা ছিল। ভারত ভাগের পর, তিনি তার দুই কন্যার সাথে দিল্লীতে চলে আসেন, যেখানে তার সাথে আর. পি. ঠকরালের পরিচয় হয় এবং তাকে তিনি ১৯৪৮ সালে বিয়ে করেন। সরলা, যিনি মাটি নামেও পরিচিত ছিলেন, একজন সফল মহিলা ব্যবসায়ী এবং চিত্রকর হয়ে উঠেন। তিনি পোশাক-পরিচ্ছদ ও অলংকারের নকশার কাজ শুরু করেন। তিনি ২০০৮ সালে মৃত্যূ বরণ করেন। ২০২১ খ্রিস্টাব্দের ৮ ই আগস্ট গুগল সরলার জন্মদিনে এক গুগল ডুডুলের মাধ্যমে শ্রদ্ধা জানায়। "Sarla Thakral, in a clear sky"। hindi.indiatvnews.com। মে ১৪, ২০১৫। সংগ্রহের তারিখ ২০১৯-০২-২৩।  "First National Pilot Licences: Sarla Thakral – India"। Institute for Women Of Aviation Worldwide। ২০১৫-০৭-২৫। ২০১৭-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-০৪।  "Women's Day: Top 100 coolest women of all time: 72/100"। CNN-IBN। ২০১১-০৩-০৮। সংগ্রহের তারিখ ২০১৭-০৮-০৪।  "Down memory lane: First woman pilot recounts life story"। NDTV। ২০০৬-০৮-১৩। সংগ্রহের তারিখ ২০১৭-০৮-০৪।  "In 1936, she was the first woman pilot to enter the cockpit in a saree!"। NTDTV। ২০১৭-০৯-১৬। ২০১৭-১০-২৬ তারিখে মূল থেকে আর্কাইভ করা। সংগ্রহের তারিখ ২০১৭-১০-২৫।  Ramachandran, Smriti Kak (২০০৬-০২-০৫)। "Flying colours & ground reality"। The Tribune। সংগ্রহের তারিখ ২০১৭-০৮-০৪।  Kulkarni, Jayant (২০০৯-১১-২৫)। "Remember Sarla Thakral's maiden flight of fancy"। Daily News and Analysis। সংগ্রহের তারিখ ২০১৭-০৮-০৪।  Austa, Sanjay (২০০৩)। "Sarla Thakral - India's First Lady Pilot - Still Flying High"। ২০০৮-১২-২৬ তারিখে মূল থেকে আর্কাইভ করা। সংগ্রহের তারিখ ২০১৭-০৮-০৪।
রেউনিওঁর ভাষা

রেউনিওঁ ক্রেওল রেউনিওঁ-র প্রধান ভাষা। তবে ফরাসি ভাষা বেশি প্রচলিত। দ্বীপের চীনা সম্প্রদায় ম্যান্ডারিন, হাক্কা ও ক্যান্টনীয় ভাষাতে কথা বলে, তবে চীনা তরুণ প্রজন্ম ফরাসিতে বেশি স্বচ্ছন্দ। ভারতীয় ভাষাগুলির বক্তাসংখ্যাও হ্রাস পাচ্ছে। মসজিদে ও আরবদের সংখ্যালঘু সম্প্রদায়ে আরবি ভাষা প্রচলিত। রেউনিওঁ-র ভাষার উপর এথনোলগ-এর রিপোর্ট
জ্যাকি গ্লিসন

জ্যাকি গ্লিসন নামে পরিচিত জন হার্বার্ট গ্লিসন (ইংরেজি: John Herbert Gleason; ২৬ ফেব্রুয়ারি ১৯১৬ - ২৪ জুন ১৯৮৭) ছিলেন একজন মার্কিন কৌতুকাভিনেতা, অভিনেতা, লেখক, সুরকার ও সঙ্গীত নির্দেশক। তিনি ১৯৫০-এর দশকের মাঝামাঝি সময় থেকে ১৯৭০ সাল পর্যন্ত দ্য জ্যাকি গ্লিসন শো-এ কাজ করেছেন, এই কাজের জন্য তিনি তিনটি প্রাইমটাইম এমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্র ভূমিকাসমূহ দ্য হাসলার (১৯৬১) চলচ্চিত্রে মিনেসোটা ফ্যাটস এবং ১৯৭৭ থেকে ১৯৮০-এর দশকের শুরু পর্যন্ত স্মোকি অ্যান্ড দ্য ব্যান্ডিট চলচ্চিত্র ধারাবাহিকে বাফোর্ড টি. জাস্টিস। দ্য হাসলার ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন। ১৯৫০ ও ১৯৬০-এর দশকে গ্লিসন সঙ্গীত চর্চার সাথে জড়িত ছিলেন, এবং তার কয়েকটি অ্যালবাম সর্বাধিক বিক্রিত ছিল। তার প্রথম অ্যালবাম মিউজিক ফর লাভার্স অনলি বিলবোর্ডের শীর্ষ ১০ তালিকায় ১৫৩ সপ্তাহ অবস্থান করেছিল, এবং তার প্রথম ১০টি অ্যালবাম এক মিলিয়ন কপির বেশি বিক্রি হয়েছিল। "Jackie Gleason | American actor"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২৬ ফেব্রুয়ারি ২০১৯।  "Jackie Gleason"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ১৩ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৯।  মিউজিকার, নেওমি; মিউজিকার, রোবেন (২০১৪)। Conductors and Composers of Popular Orchestral Music: A Biographical and Discographical Sourcebook (ইংরেজি ভাষায়)। রটলেজ। আইএসবিএন 9781135917708। সংগ্রহের তারিখ ২৬ ফেব্রুয়ারি ২০১৯।  হুইটবার্ন, জোয়েল। Presents the Billboard Albums (৬ষ্ঠ সংস্করণ)। আইএসবিএন 0-89820-166-7।  উইকিমিডিয়া কমন্সে জ্যাকি গ্লিসন সংক্রান্ত মিডিয়া রয়েছে। {{অলমিউজিক}} টেমপ্লেট আইডি অনুপস্থিত এবং উইকিউপাত্তে অনুপস্থিত। ইন্টারনেট ব্রডওয়ে ডেটাবেজে জ্যাকি গ্লিসন (ইংরেজি) ইন্টারনেট মুভি ডেটাবেজে জ্যাকি গ্লিসন  (ইংরেজি) টার্নার ক্লাসিক মুভিজ ডেটাবেজে জ্যাকি গ্লিসন (ইংরেজি) ফাইন্ড এ গ্রেইভে জ্যাকি গ্লিসন  (ইংরেজি)
মেড ইন বাংলাদেশ

মেড ইন বাংলাদেশ মোস্তফা সরয়ার ফারুকী পরিচালিত একটি বাংলাদেশী চলচ্চিত্র। এটি ফারুকী পরিচালিত দ্বিতীয় চলচ্চিত্র। এর কাহিনী রচনা করেছেন জনপ্রিয় কবি, সাহিত্যিক এবং সাংবাদিক আনিসুল হক। এটি ২০০৬ সালের ডিসেম্বরে মুক্তি পায় এবং ২০০৭ সালের জানুয়ারি মাসে ঈদ উপলক্ষে চ্যানেল আইতে এর ওয়ার্ল্ড প্রিমিয়ার হয়। মেড ইন বাংলাদেশ চলচ্চিত্রটি মূলত আনিসুল হক রচিত জিম্মি উপন্যাস এর চিত্ররূপ। এতে এক বেকার যুবকের সমাজ, রাষ্ট্র এবং প্রশাসনের দুর্নীতি এবং বিভিন্ন অব্যবস্থাপনার বিরুদ্ধে অবদমিত ক্ষোভের বহিঃপ্রকাশ ঘটেছে। চলচ্চিত্রটির মূল ভূমিকায় অভিনয় করেছেন অভিনেতা জাহিদ হাসান। জাহিদ হাসান খোরশেদ আলম, একজন বেকার যুবক শহীদুজ্জামান সেলিম - পিএস নওশাদ তারিক আনাম খান - ডিসি আখতার উদ্দিন খান নাদের চৌধুরী - এডিসি কাদের হাসান মাসুদ - এএসপি বকুল মাসুদ আলী খান - এসপি জাহাঙ্গীর মারজুক রাসেল - সাদেকুর রহমান জয়ন্ত চট্টোপাধ্যায় - হায়দার আলী ফজলুর রহমান বাবু - জহিরুল ইসলাম সালেহ আহমেদ - খাদেমুল করিম আমিরুল হক চৌধুরী - গিয়াস উদ্দিন আহেমদ শহিদুল আলম সাচ্চু - আগন্তুক আহসানুল হক মিনু - আহসান মামা কচি খন্দকার - দারোয়ান ডি এ তায়েব - পুলিশ অফিসার রোজী সিদ্দিকী - বউদি শ্রাবস্তী দত্ত তিন্নি - রূপা দিলারা জামান - গিয়াসউদ্দিনের স্ত্রী আশুতোষ সুজন - অন্তু রেদওয়ান রনি - এস পি'র ছেলে বাপ্পী আশরাফ - তানিয়া আহমেদ - রওশন আরা ফেরদৌসী আহমেদ লীনা - ডিসি'র স্ত্রী হুমায়ূন কবীর সাধু
ফাইনালি ভালোবাসা

ফাইনালি ভালোবাসা হলো অঞ্জন দত্ত পরিচালিত ২০১৯ সালের একটি ভারতীয় বাংলা চলচ্চিত্র। এতে ৩টি গল্প রয়েছে, যেগুলি জীবনের বিভিন্ন মাত্রার কথা বলে। ২০১৯ সালের জানুয়ারিতে এই চলচ্চিত্রটির ট্রেলার মুক্তি পায়। চলচ্চিত্রটি ৮ ফেব্রুয়ারি ২০১৯-এ মুক্তি পায়। অর্জুন চক্রবর্তী রাইমা সেন অনির্বাণ ভট্টাচার্য অরিন্দম শীল সৌরসেনী মৈত্র "Finally Bhalobasha Movie: Showtimes, Review, Trailer, Posters, News & Videos"। সংগ্রহের তারিখ ২৯ জানুয়ারি ২০১৯।  "Trailer of Finally Bhalobasha is out"। The Times of India (ইংরেজি ভাষায়)। সংগ্রহের তারিখ ২৯ জানুয়ারি ২০১৯।  "'Finally Bhalobasha': The soothing melody of 'Koto Koto Mon' is winning hearts"। The Times of India (ইংরেজি ভাষায়)। সংগ্রহের তারিখ ২৯ জানুয়ারি ২০১৯।  ইন্টারনেট মুভি ডেটাবেজে ফাইনালি ভালোবাসা (ইংরেজি)
এনা সাহা

এনা সাহা (জন্ম: ২৮ মে ১৯৯২) একজন ভারতীয় চলচ্চিত্র ও টেলিভিশন অভিনেত্রী। তিনি প্রধানত বাংলা ও মালয়ালম চলচ্চিত্র এবং টেলিভিশন অনুষ্ঠানগুলিতে অভিনয় করেন। তিনি চিনা বাদাম, এসওএস কলকাতা, ভূত চতুর্দশী, বন্য প্রেমের গল্প চলচ্চিত্রে অভিনয়ের জন্য পরিচিত । তিনি ইউ টু ব্রুটাস নামে একটি হিন্দি চলচ্চিত্র, চৌরাঙ্গা নামে একটি মালায়লাম ও লঙ্কা নামে একটি তেলুগু চলচ্চিত্রও করেছেন। এনা সাহা রাত ভোর বৃষ্টি, বউ কথা কও, বাঁধন, সংসার সুখের হয় রমনীর গুণে, মহাপ্রভু শ্রীচৈতন্যসহ বেশ কয়েকটি বাংলা টিভি ধারাবাহিকে অভিনয় করেছেন। তিনি বেশ কয়েকটি বাণিজ্যিক ও আর্ট-হাউজ বাংলা চলচ্চিত্র এবং মালয়ালম চলচ্চিত্রে হাজির হন। তার প্রথম ছবি হল সোমনাথ গুপ্ত পরিচালিত বাংলা চলচ্চিত্র আমি আদু । ওয়ান থার্টি এম ছবিতে তিনি নিশির ভূমিকা পালন করেন। এই চলচ্চিত্রটি বেশ কয়েকটি চলচ্চিত্র উত্সবে সমালোচকদের দ্বারা প্রশংসা পেয়েছিল। ২০১৩ সালে, তিনি মালয়ালম চলচ্চিত্র নিলাকশাম পাচাকাদাল চুভানা ভূমিতে হাজির হন, যেখানে তিনি গৌরী চরিত্রে অভিনয় করেছিলেন। তিনি এখন 'জারেক এন্টারটেইনমেন্টস'-এর ব্যানারে তার মা বনানী সাহার সাথে একজন প্রযোজক। "Ena Saha - Official Handle"। Twitter। সংগ্রহের তারিখ ২০১৮-১২-১৭।  "When Ena Saha got spooked on the sets"। The Times of India। ২০১৯-০৫-১১। আইএসএসএন 0971-8257। সংগ্রহের তারিখ ২০২৪-০১-১৪।  "রিলিজের আগেই Ena Saha-এর ছবি থেকে সরলেন Yash Dasgupta! Nushrat-এর সঙ্গে প্রজেক্ট নিয়েও প্রশ্ন"। Eisamay। সংগ্রহের তারিখ ২০২৪-০১-১৪।  "Ena Saha back in M'wood with You Too Brutus"। The Times of India। ২০১৪-১১-২৫। আইএসএসএন 0971-8257। সংগ্রহের তারিখ ২০২৪-০১-১৪।  "Chauranga to compete at Indische Film festival in Germany"। The Times of India। ২০১৭-০১-১২। আইএসএসএন 0971-8257। সংগ্রহের তারিখ ২০২৪-০১-১৪।  "Ena Saha"। The Times of India। আইএসএসএন 0971-8257। সংগ্রহের তারিখ ২০২৪-০১-১৪।  "Ena Saha (@SahaEna) | টুইটার"। twitter.com। সংগ্রহের তারিখ ২০১৯-০২-২৭।  "Ena Saha Latest Movies Videos Images Photos Wallpapers Songs Biography Trivia On Gomolo.com"। gomolo.com। ৯ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৬।  "Ena Saha | Facebook"। facebook.com। সংগ্রহের তারিখ ১৬ জুলাই ২০১৬।  ইন্টারনেট মুভি ডেটাবেজে এনা সাহা (ইংরেজি) ফেসবুকে এনা সাহা টুইটারে এনা সাহা
বাহাদিয়া ইমাম নগর উচ্চ বিদ্যালয়

বাহাদিয়া ইমাম নগর উচ্চ বিদ্যালয় বাংলাদেশের মানিকগঞ্জ জেলায় অবস্থিত একটি বিদ্যালয় মানিকগঞ্জ জেলার সিঙ্গাইর উপজেলার জয়মন্টপ ইনিয়নের সন্নিকটে অবস্থিত। এটি ২০১৪ সালে প্রতিষ্ঠিত। স্কুলটিতে ১ম থেকে ৬ষ্ঠ, ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যয়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে মানিকগঞ্জ শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫১০০ শিক্ষার্থী অধ্যয়ন করে।
সরগুজিয়া ভাষা

সরগুজিয়া একটি ইন্দো-আর্য ভাষা যা পূর্ব হিন্দী ভাষাগোষ্ঠীর অন্তর্গত৷ এটি ভারতের ছত্তীসগঢ় রাজ্যের মূলত উত্তরভাগে ব্যবহৃত একটি ভাষা যার সাথে ছত্তীসগঢ়ী ভাষার অনেকটাই মিল রয়েছে৷ সরগুজিয়া ভাষা প্রাথমিক ভাবে পূর্বতন সরগুজা জেলা তথা বর্তমান সরগুজা জেলা, সুরজপুর জেলা, বলরামপুরর কথ্য ভাষা৷ এছাড়াও পার্শ্ববর্তী করিয়া জেলার অধিকাংশ লোকের মাতৃভাষা সরগুজিয়া ভাষা এবং জশপুর ও গৌরেলা পেণ্ড্রা মারবাহী জেলাতে কিছুসংখ্যক মানুষের মাতৃৃভাষা এটি৷ সরগুজিয়া ভাষাভাষীর লোকদের অধিকাংশ সময়ই রাজ্যের সংখ্যাগরিষ্ঠদের ভাষা ছত্তীসগঢ়ীর সাথে এক করা হয়ে থাকে৷ তাছাড়াও যেমন বিভিন্ন অঞ্চলের স্থানীয় ভাষাগুলিকে হিন্দি ভাষাগোষ্ঠীর অন্তর্ভুক্ত করা হয় তেমনই এই সরগুজিয়া ভাষাও তার ব্যাতিক্রম নয়৷ রাজনৈতিক ও কুটনৈতিক কারণে রাষ্ট্রীয় কাজে সরগুজিয়া ভাষাকে হিন্দি ভাষার উপভাষা বা একরকম প্রমিত হিন্দি হিসাবেই তুলে ধরা হয়৷ এই ভাষাটিকে কিছুদিন আগে অবধি ছত্তীসগঢ়ী ভাষার উপভাষা হিসাবে গণ্য করা হতো৷ প্রখ্যাত ভাষাবিদ জর্জ আব্রাহাম গ্রিয়রসন-এর মতামতই ছিলো একই রকম৷ আবার ভারত সরকারের ভাষাভিত্তিক জনগণনাতে এই ভাষাটিকে হিন্দি ভাষাগোষ্ঠীর অন্তর্গত ছত্তীসগঢ়ী ভাষার একটি উপভাষা হিসাবে গণ্য করা হয়৷ গবেষণাকৃৃত তথ্য অনুযায়ী ও এথনোলগের প্রকল্প অনুযায়ী সরগুজা ভাষার সাথে ছত্তীসগঢ়ী ভাষার ৭১-৭৬% ধ্বনিগত ও ভাষাগত মিল পাওয়া যায়৷ অতিসাম্প্রতিক কালে বিভিন্ন ভাষাগত ব্লগ ও অন্যান্য আন্তর্জাতিক ক্ষেত্রদ্বারা সরগুজা উপভাষাটিকে সরগুজা ভাষা হিসাবে গণ্য করা হয়, যদিও ভারত সরকার হিন্দির একক সংখ্যাগরিষ্ঠতা কায়েমের লক্ষে ভাষাটিকে হিন্দির উপভাষা হিসাবে দর্শায়৷ সরগুজিয়া ভাষা প্রাথমিকভাবে উত্তর ছত্তীসগঢ়েই সীমাবদ্ধ৷ তাছাড়া এই ভাষার একটি বড় অংশ ২০১১ জনগণনাতে মুল হিন্দির অন্তর্ভুক্ত৷ ২০১১ অনুযায়ী জেলাভিত্তিক সরগুজিয়া ভাষাভাষী সংখ্যা নিম্নরূপ - ছত্তীসগঢ় - ১৭৩৭৭০৬ ১) সুরজাপুর জেলা - ৬৪১১৪৮(৮১.২৮%) ২) সরগুজা জেলা - ৫৪৬৪১৬(৬৫.০০%) ৩) করিয়া জেলা - ৩০৮৭২১(৪৬.৮৫%) ৪) বলরামপুর জেলা - ২৪০৪৮৫(৩২.৯২%) "Statement 1: Abstract of speakers' strength of languages and mother tongues - 2011"। Censusindia.gov.in। Office of the Registrar General & Census Commissioner, India। সংগ্রহের তারিখ ২০১৮-০৭-০৭।  টেমপ্লেট:E21 হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "সরগুজিয়া"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "The Record News"। Dsal.uchicago.edu। সংগ্রহের তারিখ ২২ ডিসেম্বর ২০১৮।  "সংরক্ষণাগারভুক্ত অনুলিপি" (পিডিএফ)। ৭ সেপ্টেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৯।  "Surgujia"। Ethnologue.com। সংগ্রহের তারিখ ২২ ডিসেম্বর ২০১৮।
ক্যান্টনমেন্ট পাবলিক স্কুল ও কলেজ লালমনিরহাট

ক্যান্টনমেন্ট পাবলিক স্কুল ও কলেজ লালমনিরহাট মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে বাংলাদেশ সেনাবাহিনীর লালমনিরহাট সেনানিবাস দ্বারা পরিচালিত একটি বেসরকারি শিক্ষাপ্রতিষ্ঠান। ২০১৪ সালের ২৪ ডিসেম্বর এই প্রতিষ্ঠানটি স্থাপিত হয়। এটি লালমনিরহাট জেলার মহেন্দ্রনগর ইউনিয়নের হাড়িভাঙ্গা লালমনিরহাট সেনানিবাসের প্রধান ফটক সংলগ্ন। স্কুল শাখায় নার্সারী হতে নবম শ্রেণি পর্যন্ত শিক্ষার্থী ভর্তি করা হয়। কলেজ শাখায় বিজ্ঞান, মানবিক ও ব্যবসায় শিক্ষা বিভাগে শিক্ষার্থী ভর্তি করা হয়। এই প্রতিষ্ঠানের লাইব্রেরিতে প্রায় ২৫০০ বই রয়েছে। এর মধ্যে রয়েছে নার্সারী থেকে দ্বাদশ শ্রেণি পর্যন্ত সকল শ্রেণির পাঠ্যবই, অভিধান, সাধারণ জ্ঞান, ম্যাগাজিন ও উপন্যাস প্রভৃতি। "History « Cantonment Public School & College Lalmonirhat"। www.cpscl.edu.bd। সংগ্রহের তারিখ ২০২০-১২-১৭।  "Location Map « Cantonment Public School & College Lalmonirhat"। www.cpscl.edu.bd। সংগ্রহের তারিখ ২০২০-১২-১৭।  "Admission Announcement « Cantonment Public School & College Lalmonirhat"। www.cpscl.edu.bd। সংগ্রহের তারিখ ২০২০-১২-১৭।
কনিয়স্কভলা

কনিয়স্কভলা (Końskowola, আধব [kɔɲskɔ'vɔla]) দক্ষিণ-পূর্বাঞ্চলীয় পোল্যান্ডের একটি গ্রাম।
বাংলাদেশী মার্শাল আর্ট

বাংলাদেশ অনেক ধরনের মার্শাল আর্টের জন্মভূমি। অত্যন্ত প্রাচীন বলিখেলা ও লাঠিখেলা বাংলাদেশের দুটি খুবই জনপ্রিয় ও ঐতিহাসিক মার্শাল আর্ট। ব্যুত্থান বাংলাদেশে দিনদিন জনপ্রিয় হচ্ছে। বাকি মার্শাল আর্টসমূহ হল শংকর বা হাইব্রিড। জমিদারদের জন্য গ্রামবাসীদের সুরক্ষার প্রয়োজনীয়তার কারণে বাংলাদেশী মার্শাল আর্টগুলির উৎপত্তি ঘটেছে। ব্রিটিশ শাসনামলের শুরুর দিকে কৃষকদের নিকট হতে খাজনা আদায়ের জন্য লাঠিয়াল বাহিনী পাঠানো হত। জমিদারদের লাঠিয়াল বাহিনীর বিরুদ্ধে কৃষক ও যুবকরা মিলে আলাদা লাঠিয়াল বাহিনী তৈরি করত। তখন নতুন জেগে ওঠা চর, জমি দখল অথবা অন্যকোন ব্যাপার, যেখানে কারও অধিকার প্রতিষ্ঠা বা অধিকার হরণ বিষয়টি জড়িত হয়ে পড়ত, সেখানে লাঠিয়াল বাহিনী নিয়ে যুদ্ধ হত। লাঠি খেলা একটি ঐতিহ্যগত মার্শাল আর্ট যেটি বাংলাদেশ ও ভারতের পশ্চিমবঙ্গ রাজ্যের কিছু জায়গায় চর্চা করা হয়। 'লাঠি খেলা' অনুশীলনকারীকে 'লাঠিয়াল' বলা হয়। এছাড়াও, লাঠি চালনায় দক্ষ কিংবা লাঠি দ্বারা মারামারি করতে পটু কিংবা লাঠি চালনা দ্বারা যারা জীবিকা অর্জন করে, তিনি/তাঁরা লেঠেল বা লাঠিয়াল নামে পরিচিতি পান। ঈদ ও মহররমসহ বাঙালিদের বিভিন্ন ধর্মানুষ্ঠানের সময় "লাঠি খেলা" এর প্রদর্শনী দেখা যায়। ব্যুত্থান একটি বাংলাদেশী মার্শাল আর্ট। এটি প্রাচীন দক্ষিণ এশিয়ার আত্মরক্ষামূলক যুদ্ধকলার ঐতিহ্যের ধারায় গঠিত নিরাপদ ক্রীড়া, বিজ্ঞানভিত্তিক এক বাস্তবধর্মী আত্মরক্ষা ও আত্মউন্নয়নের পদ্ধতি। ব্যুত্থান বাংলাদেশ যুব ও ক্রীড়া মন্ত্রনালয়ের অধীনস্থ জাতীয় ক্রীড়া পরিষদ অনুমদিত একটি নিরাপদ ক্রীড়া। সুপারহিউম্যান ম্যাক ইউরী, একজন আন্তর্জাতিকভাবে স্বীকৃত মার্শাল আর্ট গ্র্যান্ড মাস্টার ও ‘ব্যুত্থানের’ স্থপতি। ইন্টারন্যাশনাল ব্যুত্থান ফেডারেশন এই খেলাটি পৃথিবী ব্যাপি প্রসারের দায়িত্ব পালন করছে। "লাঠিয়াল"। বাংলাপিডিয়া। এশিয়াটিক সোসাইটি। সংগ্রহের তারিখ ২৭ ফেব্রুয়ারি ২০১৯।
ডোমেইন রঞ্জন

ডোমেইন রঞ্জন (ইংরেজি: Domain coloring) হচ্ছে, জটিল চলকের ফাংশনগুলিকে চিত্রিতকরণের একটি পদ্ধতি। ইংরেজি “ডোমেইন কালারিং” শব্দটা ১৯৯৮ সালের দিকে প্রথম ব্যবহার করেন ফ্রাঙ্ক ফেরিস [১] ওয়েব্যাক মেশিনে আর্কাইভকৃত ৩০ ডিসেম্বর ২০১২ তারিখে। কিন্তু ধারাবাহিক রঙ ব্যবহার করে ডোমেইন থেকে কো-ডোমেইনে বা ইমেজ প্লেনে ম্যাপ করার পদ্ধতিটা ১৯৯৯ সালে সর্বপ্রথম ব্যবহার করেন জর্জ আডো এবং পল গডফ্রে [২] ওয়েব্যাক মেশিনে আর্কাইভকৃত ১৬ মার্চ ২০২০ তারিখে গ্রাফিক্সে কালার গ্রিডের মাধ্যমে একে প্রকাশ করেন ডাহ্‌ আর্নল্ড ১৯৯৭ সালে [৩]। একটি বাস্তব সংখ্যার ফাংশন f : R → R {\displaystyle f:\mathbb {R} \rightarrow {}\mathbb {R} } (যেমন f ( x ) = x 2 {\displaystyle f(x)=x^{2}} ) কে লেখচিত্রে দুইটি কার্তেসীয় স্থানাংক ব্যবহার করে একটা সমতলে অঙ্কন করা সম্ভব। একটি জটিল সংখ্যার ফাংশন g : C → C {\displaystyle g:\mathbb {C} \rightarrow {}\mathbb {C} } যেটার স্বাধীন চলক একটি এমনকি, তারও দুইটি জটিল বা কাল্পনিক মাত্রা থাকে। যেহেতু জটিল সমতল নিজেই দ্বিমাত্রিক সেহেতু একটা জটিল সংখ্যার ফাংশন তার দ্বিমাত্রিক আর্গুমেন্ট এবং দ্বিমাত্রিক মান নিয়ে আসলে একটা চতুর্মাত্রিক ব্যবস্থা। একারণে ত্রিমাত্রিক জগতে সেটাকে চিত্রিত করা মুশকিল। অবশ্য হোমোমর্ফিক ফাংশনসমূহ রিম্যান পৃষ্ঠতলের সাহায্যে প্রকাশ করা সম্ভব। কোন একটা জটিল সংখ্যা z = r e i θ {\displaystyle z=re^{i\theta }} , এর ফেজ বা দশা(আরেক নাম আর্গুমেন্ট) θ {\displaystyle \theta \,} কে হিউ বা রঙের পার্থক্য দ্বারা এবং মডুলাস বা মান r = | z | {\displaystyle r=|z|} কে তীব্রতা বা তীব্রতার পার্থক্য দ্বারা প্রকাশ করা হয়। দশা বোঝানোর জন্য রঙ গুলোকে ইচ্ছা মত নির্ধারণ করা যেতে পারে। তবে মাঝে মাঝে সেটা বর্ণচক্র (Color Wheel) অনুসারে হয়। কখনো কখনো দশা কে রঙের বদলে নির্দিষ্ট গ্রাডিয়েন্ট দ্বারা প্রকাশ করা হয়। নিম্নে জটিল সংখ্যার সাইন ফাংশন w = sin ⁡ ( z ) {\displaystyle w=\sin(z)} কে বাস্তব অক্ষ বরাবর − 2 π {\displaystyle -2\pi } থেকে 2 π {\displaystyle 2\pi } এবং কাল্পনিক অক্ষ বরাবর − 1.5 {\displaystyle -1.5} থেকে 1.5 {\displaystyle 1.5} পর্যন্ত নিয়ে উপরিউক্ত পদ্ধতিতে আঁকা হল। http://www.ima.umn.edu/~arnold/complex.html Hans Lundmark (২০০৪)। "Visualizing complex analytic functions using domain coloring"। ২০০৬-০৫-০২ তারিখে মূল (HTML) থেকে আর্কাইভ করা। সংগ্রহের তারিখ ২০০৬-০৫-২৫।  Ludmark refers to Farris' coining the term "domain coloring" in this 2004 article. George Abdo & Paul Godfrey (১৯৯৯)। "Plotting functions of a complex variable: Table of Conformal Mappings Using Continuous Coloring"। ২০২০-০৩-১৬ তারিখে মূল (HTML) থেকে আর্কাইভ করা। সংগ্রহের তারিখ ২০০৮-০৫-১৭।  Douglas N. Arnold (২০০৮)। "Graphics for complex analysis" (HTML)। সংগ্রহের তারিখ ২০০৮-০৫-১৭।  Color Graphs of Complex Functions Visualizing complex-valued functions in the plane. ওয়েব্যাক মেশিনে আর্কাইভকৃত ৩০ ডিসেম্বর ২০১২ তারিখে Gallery of Complex Functions Complex Mapper by Alessandro Rosa John Davis software - S-Lang script for Domain Coloring
মোঁসোরো

মোঁসোরো (ফরাসি: Montsoreau ; ফরাসি উচ্চারণ: ​[mɔ̃soʁo]) পশ্চিম ফ্রান্সের একটি বন্দর শহর। শহরটি ফ্রান্সের পেই-দ্য-লা-লোয়ার (Pays de la Loire) প্রশাসনিক অঞ্চলের মেইন-এ-লোয়ার (Maine-et-Loire) দেপার্তমঁ। মোঁসোরো ২৫০ কিলোমিটার দক্ষিণ-পশ্চিম প্যারিস এবং আটলান্টিক মহাসাগরের ১০০ কিলোমিটার পূর্বে অবস্থিত। মোঁসোরোউতে জনসংখ্যা বৃদ্ধির হার আইএনএসইই "Des villages de Cassini aux communes d'aujourd'hui"। École des hautes études en sciences sociales। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৯।  "Recensement de la population au 1er janvier 2006"। Insee। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৯।  "Recensement de la population"। Insee।  "Climatologie de l'année 2017 à Montreuil-Bellay – Grande-Champagne"। infoclimat.fr (ফরাসি ভাষায়)।  "Normes et records 1961–1990: Angers-Beaucouzé (49) – altitude 50m" (French ভাষায়)। Infoclimat। সংগ্রহের তারিখ ৯ জানুয়ারি ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) পর্যটন অফিস ওয়েবসাইট
বনানী ডিওএইচএস

বনানী ডিওএইচএস যা "ওল্ড ডিওএইচএস" নামেও পরিচিত, ঢাকা জেলার বনানীতে অবস্থিত। এটি বাংলাদেশ সরকারের প্রতিরক্ষা অফিসার হাউজিং সোসাইটি (ডিওএইচএস) প্রকল্পের অধীনে তৈরি করা হয়েছিল। এই এলাকাটি ভাসানটেক থানার অধীনস্থ। এলাকাটি ডিওএইচএস পরিষদ দ্বারা পরিচালিত হয়। বনানী ডিওএইচএস-এর জমির পরিমাণ ৪১.২৫২৮ একর এবং মোট প্লট রয়েছে ১৪২ টি (বিভাজিত প্লটসহ)। বনানী ডিওএইচএস জামে মসজিদ বনানী ডিওএইচএস কমিউনিটি সেন্টার ওল্ড ডিওএইচএস স্পোর্টস ক্লাব - এ অঞ্চলের একটি পেশাদার ফুটবল ক্লাব মুহাম্মদ জাফর ইকবাল- লেখক, কর্মী, এবং বিশ্ববিদ্যালয়ের অধ্যাপক। মজিদুল হক- সেনাবাহিনীর জেনারেল ও সাবেক সরকারী মন্ত্রী। মোসাদ্দেক আলী ফালু - রাজনীতিবিদ ও ব্যবসায়ী। ওয়াসফিয়া নাজরিন - বাংলাদেশী মহিলা পর্বতারোহী। বারিধারা ডিওএইচএস মহাখালী ডিওএইচএস মিরপুর ডিওএইচএস "Green light from PM"। The Daily Star (ইংরেজি ভাষায়)। ২৮ অক্টোবর ২০১০। সংগ্রহের তারিখ ৪ আগস্ট ২০১৭।  "DOHS Banani"। dohsbanani.org (ইংরেজি ভাষায়)। সংগ্রহের তারিখ ৪ আগস্ট ২০১৭।  "ডিওএইচএস সংক্রান্ত তথ্যাবলী"। www.meoc.gov.bd। সংগ্রহের তারিখ ২১ এপ্রিল ২০২১।  বনানী ডিওএইচএস পরিষদের ওয়েবসাইট